Diari Oficial de la Generalitat Valenciana


Sumari del DOGV 9532, del 13-02-2023 (2023/1405)

ORDRE 4/2023, de 9 de febrer, de la Conselleria d'Educació, Cultura i Esport, per la qual es nomenen nous membres del Patronat Lluís Guarner.
---------------------------------------------------------------------------------------------------------------------------------------------

### Dades del document

Número de DOGV
:   9532

Data del DOGV
:   13-02-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/1405


Data del document
:   09-02-2023

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport

ORDRE 4/2023, de 9 de febrer, de la Conselleria d'Educació, Cultura i Esport, per la qual es nomenen nous membres del Patronat Lluís Guarner. [2023/1405]  
Pel Decret 7/1987, de 19 de gener, el Consell va acceptar, a benefici d'inventari, l'herència de Lluís Guarner Pérez, el qual, per testament atorgat el dia 14 de maig de 1986, havia instituït la Generalitat hereua dels seus béns. D'acord amb la clàusula 2a de l'esmentat testament, la Generalitat ha de destinar els béns de l'herència o el seu producte a l'establiment d'un premi, pensió o beca de finalitat cultural.  
  
Per l'Ordre de 14 de juliol de 1989, de la Conselleria de Cultura, Educació i Ciència, per la qual es crea el Patronat Lluís Guarner, es regula el procediment per al compliment de la voluntat del causant, i s'assegura l'ús recte del producte de la realització dels béns relictes, que van ser entregats a la Generalitat pels seus marmessors el dia 19 de juny de 1989, segons consta en l'escriptura pública atorgada a aquest efecte en l'esmentada data.  
Per l'Ordre de 14 de març de 2007, de la Conselleria de Cultura, Educació i Esport, es va modificar la composició del Patronat Lluís Guarner i es va dotar aquesta entitat d'un secretari, segons es va acordar en la reunió del Patronat de data 21 de desembre de 2006.  
Per l'Ordre de 22 de desembre de 2015, de la Conselleria d'Educació, Investigació, Cultura i Esport, es va modificar la composició del Patronat Lluís Guarner i es va determinar la nova composició.  
Com que han passat 7 anys des que es va determinar mitjançant Ordre de la Conselleria la composició del Patronat, i ates que per diverses raons han deixat de formar-ne part alguns dels seus membres, el Patronat, en reunió celebrada el dia 22 de novembre de 2022, va acordar proposar nous nomenaments.  
A través de la present norma, es nomenen nous membres i es modifica la composició del Patronat Lluís Guarner.  
En virtut d'això, a proposta de la Conselleria d'Educació, Cultura i Esport,  
  
  
ORDENE  
  
Primer  
Nomenar les següents persones com a membres del Patronat Lluís Guarner:  
- Francisco Tomás Vert  
- Manuel Desantes Real  
- Asunción Gandía Balaguer  
- Adela Cortina Orts  
  
Segon  
Modificar el punt 3 de l'Ordre 26/2015, de 22 de desembre, que quedarà redactat en els termes següents:  
Seran vocals del patronat:  
- La persona titular de la sotssecretaria de la conselleria amb competències en matèria de cultura.  
- El marmessor testamentari, José Francisco Yvars-Castelló.  
- La persona titular de la Direcció General de Cultura i Patrimoni.  
  
- Personalitats de reconegut prestigi: Rosa Ballester Añón, Ana Lluch Hernández, Vicente L. Navarro de Luján, Jorge Cardona Llorens, Juan José Garrido Zaragozá, Francisco Javier Satorre Grau, Vicenç Maria Rosselló i Verger, Francisco Tomás Vert, Manuel Desantes Real, Asunción Gandía Balaguer, Adela Cortina Orts.  
- Un representant que designarà la persona titular de la conselleria amb competències en matèria d'hisenda i model econòmic.  
- Les persones premiades en les dues últimes convocatòries del Premi Lluís Guarner.  
  
  
  
  
  
DISPOSICIÓ FINAL  
  
Única  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 9 de febrer de 2023  
  
La consellera d'Educació, Cultura i Esport,  
RAQUEL TAMARIT IRANZO.